**รายงาน**

**ผลการดำเนินงานตามแผนพัฒนาประสิทธิภาพในการปฏิบัติราชการ (มาตรา 44)**

**ประจำปีงบประมาณ พ.ศ. 2561**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**เรื่อง** เสริมสร้างความเข้มแข็งด้านคุณธรรมจริยธรรมภายในองค์กร

**รายงานความก้าวหน้าประจำเดือน** **ธันวาคม พ.ศ. 2560**

**ความก้าวหน้าผลการดำเนินงาน**

**ผลผลิตที่ 1 บุคลากรทุกระดับผู้ปฏิบัติกลุ่มเป้าหมายมีความตระหนักในการทำงานด้วยความซื่อสัตย์สุจริตไม่น้อยกว่าร้อยละ 80**

กรมสนับสนุนบริการสุขภาพ โดย กลุ่มงานคุ้มครองจริยธรรม ได้ดำเนินการเพื่อให้ผลผลิตบรรลุ ดังนี้

1. อบรมให้ความรู้ด้านการจัดการผลประโยชน์ทับซ้อน ตามโครงการยกระดับพัฒนาการประเมินคุณธรรมจริยธรรมและความโปร่งใสในการดำเนินงานของหน่วยงานภาครัฐ กรมสนับสนุนบริการสุขภาพ ดำเนินการครั้งที่ 1 เมื่อวันที่ 26 ธันวาคม 2560 ณ ห้องประชุม 1 ชั้น 9 กรมสนับสนุนบริการสุขภาพ
2. ดำเนินการเสริมสร้างความโปร่งใสในการดำเนินงานของหน่วยงาน เป็นไปอย่างต่อเนื่องและมีประสิทธิภาพ กลุ่มงานคุ้มครองจริยธรรมได้ปรับแผนการดำเนินงาน ดังนี้
   1. จัดสรรงบประมาณในการพัฒนาหน่วยงานคุณธรรม รวมงบประมาณสนับสนุน 370,000 บาท (สามแสนเจ็ดหมื่นบาทถ้วน) จำนวน 33 หน่วยงาน และจัดทำแนวทางการเสริมสร้างหน่วยงานคุณธรรม

2.2 จัดทำตัวชี้วัดระดับความสำเร็จของการเสริมสร้างความโปร่งใสในการดำเนินงานของหน่วยงาน และกำหนดให้มีการรายงานผลการดำเนินงานทุกวันที่ 25 ทุกเดือน โดยกำหนดให้เริ่มรายงาน 25 กุมภาพันธ์ 2561 เป็นต้นไป

3. แจ้งบุคลากรในสังกัดรวมพลังเป็นเครือข่ายในงาน “วันต่อต้านคอร์รัปชั่นสากล (ประเทศไทย)” จัดโดยสำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. ณ ศูนย์การประชุมอิมเเพคฟอรั่มเมืองทองธานี เมื่อวันที่ 9 ธันวาคม 2560 เพื่อกระตุ้นจิตสำนึกไม่ยอมรับและไม่ทนต่อการทุจริตในทุกที่ รวมทั้งตระหนักในผลเสียร้ายแรงที่จะเกิดขึ้นจากการทุจริตในทุกรูปแบบ พร้อมทั้งส่งเสริมและปลูกฝังค่านิยม ทัศนคติ และจิตสำนึกที่ดีให้แก่กัน จำนวน 20 คน และกระทรวงสาธารณสุข จัดโดยศูนย์ปฏิบัติการต่อต้านการทุจริต (ศปท.) ในวันที่ 7 ธันวาคม 2560

4. กำหนดหน่วยงานรับผิดชอบในการดำเนินการปรับปรุงกระบวนการหรือดัชนีที่บกพร่อง มีค่าคะแนนการประเมินที่ต่ำ (สธ 0714.2/307 ลงวันที่ 27 ธันวาคม 2560)

**ผลผลิตที่ 2 ผู้บริหารมีความรู้ความเข้าใจเกี่ยวกับบทบาทหน้าที่การเป็นนักบริหารที่ดีไม่น้อยกว่าร้อยละ 80**

กรมสนับสนุนบริการสุขภาพ โดยกลุ่มบริหารทรัพยากรบุคคล จัดอบรมโครงการฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 วันที่ 8-10 เดือน พฤศจิกายน พ.ศ. 2560 โรงแรมกรีนเลค รีสอร์ท จังหวัดเชียงใหม่ และสำนักงานสนับสนุนบริการสุขภาพ เขต 1 เชียงใหม่

**ผลผลิต/ผลลัพธ์ในการดำเนินงาน**

1. บุคลากรกลุ่มเป้าหมายได้รับการอบรมให้ความรู้ด้านการจัดการผลประโยชน์จำนวน 160 คน จากเป้าหมาย จำนวน 120 คน คิดเป็นร้อยละผู้เข้าร่วมเท่ากับร้อยละ 133
2. หน่วยงานในสังกัดจำนวน 33 หน่วยงาน ได้รับการสนับสนุนงบประมาณ และแนวทางในการดำเนินการพัฒนาหน่วยงานคุณธรรม
3. บุคลากรกรมสนับสนุนบริการสุขภาพ จำนวน 20 คน ร่วมเป็นเครือข่ายรวมพลังต่อต้านการทุจริต ในวันที่ 9 ธันวาคม 2560 “วันต่อต้านคอร์รัปชั่นสากล (ประเทศไทย)”

**หลักฐานประกอบผลการดำเนินงาน**

1. เอกสารประกอบการอบรมฯ URL: http://203.157.7.98/et/fileupload\_doc/2017-12-25-2-17-2634533.pdf และ VDO บรรยายที่เวปไซต์กลุ่มงานคุ้มครองจริยธรรม หัวข้อ:สื่อการส่งเสริมคุณธรรม เรื่อง “VDO บรรยายเรื่องการจัดการผลประโยชน์ทับซ้อน” และ URL: https://www.facebook.com/Departmentofhealthservicesupport/videos/1816215775119537/
2. เอกสารการสนับสนุนงบประมาณและแนวทางฯ ที่ สธ 0714.2/264 ลงวันที่ 13 ธันวาคม 2560
3. รายละเอียดและค่าเป้าหมายตัวชี้วัดที่ 3.3 ระดับความสำเร็จของการเสริมสร้างความโปร่งใสในการดำเนินงานของหน่วยงาน และแบบรายงานผลการดำเนินงานทุกวันที่ 25 ทุกเดือน
4. เอกสาร/หลักฐานการเข้าร่วมงาน “วันต่อต้านคอร์รัปชั่นสากล (ประเทศไทย)”
5. หนังสือมอบหมายหน่วยงานที่เกี่ยวข้อง ดำเนินการปรับปรุงกระบวนการหรือดัชนีที่บกพร่อง มีค่าคะแนนการประเมินที่ต่ำ (สธ 0714.2/307 ลงวันที่ 27 ธันวาคม 2560)

................................................................ ผู้รายงาน

...........................................วัน/เดือน/ปี ที่รายงาน